อัชชาฟิอี

**อบูอับดิลลาฮ์ มุฮัมมัด อิบน์ อิดรีส อัชชาฟิอี** (; ค.ศ. 767–820, ฮ.ศ. 150–204) เป็นนักเทววิทยา นักเขียน และนักปราชญ์มุสลิมชาวอาหรับ โดยเขาเป็นคนแรกที่สนับสนุนหลักการของกฎหมายอิสลาม (อุศูลุลฟิกฮ์) อัชชาฟิอีเป็นหนึ่งในสี่อิหม่ามที่ยิ่งใหญ่ และเป็นผู้ก่อตั้งสำนักชาฟิอี (หรือมัซฮับ) โดยเขาเคยเป็นนักเรียนดีเด่นของอิหม่ามมาลิก อิบน์ อนัส และปกครองเมืองนาญาร์มาก่อน

## ประวัติ
### ตระกูล
อัชชาฟิอีอยู่ในตระกูลบนูมุฏฏอลิบของเผ่ากุเรช ซึ่งเป็นตระกูลพี่สาวของบนูฮาชิม ที่เป็นตระกูลของศาสดามุฮัมมัดและเคาะลีฟะฮ์อับบาซียะฮ์

### ชีวิตช่วงต้น
เขาเกิดในฆ็อซซะฮ์บริเวณเขตชุมชนอัสกาลานใน ฮ.ศ.150 (ค.ศ. 767). พ่อของเขาเสียชีวิตตั้งแต่เขายังเป็นเด็ก และแม่ของเขาตัดสินใจย้ายไปที่มักกะฮ์ตอนที่เขาอายุประมาณ 2 ขวบ และเนื่องจากว่าทางครอบครัวมีฐานะไม่ค่อยดี แม่จึงให้เขาเขียนบนเรียนในกระดูกไหล่แทนกระดาษ

### ฝึกเรียนกับอิหม่ามมาลิก
อัชชาฟิอีเดินทางไปเรียนกับอิหม่ามมาลิกที่มะดีนะฮ์  โดยมีรายงานว่าเขาไปที่นั่นตอนอายุ 13 ปี แต่บางรายงานกล่าวว่าเขาไปตอนอายุ 20 ปี จนอิหม่ามมาลิกเสียชีวิตใน ฮ.ศ. 179 (ค.ศ. 795) ถึงแม้ว่าเขาจะไม่ชอบมุมมองบางอย่างของมาลิกในภายหลัง แต่เขายังคงให้เกียรติแก่อิหม่ามมาลิกว่าเป็น "คุณครู"

### เดินทางไปแบกแดดและอียิปต์
260px|thumb|สุสานของอิหม่ามชาฟิอีในไคโร

อัชชาฟิอีเดินทางไปแบกแดดใน ค.ศ. 810 โดยความเป็นอยู่ในฐานะนักกฎหมายได้เติบโตขึ้นอย่างมาก จนเคาะลีฟะฮ์อัลมะมูนได้กล่าวให้เขารับหน้าที่เป็นผู้พิพากษา แต่อิหม่ามชาฟิอีปฏิเสธข้อเสนอนี้.

และใน ค.ศ. 814 เขาตัดสินใจออกจากแบกแดดแล้วไปที่อียิปต์ โดยไม่มีใครรู้ว่าทำไมเขาจึงออกจากแบกแดด แต่ในอียิปต์เขาอาจจะพบครูคนใหม่, ซัยยิดะฮ์ นาฟีซะฮ์ บินต์ อัล-ฮะซันได้สนับสนุนคำสอนของเขา และเป็นที่ที่เขาสามารถใช้ชีวิตไปกับการสอนลูกศิษย์ 

### เสียชีวิต
260px|thumb|right|โลงศพของอิหม่ามชาฟิอีในกรุงไคโร

มีผู้มีอำนาจคนหนึ่งกล่าวว่า อัชชาฟิอีถูกฆ่าตายโดยผู้สนับสนุนของมาลิกีที่มีชื่อว่าฟิตยาน แต่อย่างไรก็ตาม อัชชาฟิอี เป็นคนที่มีโรคภัยไข้เจ็บขั้นร้ายแรงมาก่อน ซึ่งทำให้ทำให้เขาอ่อนแอและไม่สบายในช่วงสุดท้ายของชีวิต ส่วนสาเหตุการตายนั้นยังไม่ทราบที่แน่ชัด

อัชชาฟิอี เสียชีวิตตอนอายุ 54 ปีในวันที่ 30 เราะญับ ฮ.ศ. 204 (20 มกราคม ค.ศ. 820) ที่เมืองอัล-ฟุสตัด, ประเทศอียิปต์ และถูกฝังในตู้ฝังศพของบนูอับดุลฮากิม ใกล้ภูเขามูคอตตัม. แล้วค่อยสร้าง *[[กุบบะฮ์]]* (, โดม) ใน ฮ.ศ. 608 (ค.ศ. 1212) โดยสุลต่านอัล-คามิลของราชวงศ์อัยยูบิด และตัวสุสานยังคงอยู่จนถึงปัจจุบัน

## สิ่งที่ทิ้งไว้

มัซฮับชาฟิอี ซึ่งเป็นหนึ่งในสี่มัซฮับของซุนนะฮ์ทางด้านหลักนิติศาสตร์อิสลาม หรือที่เรียกว่า มัซฮับ ได้รับการตั้งชื่อตามอัชชาฟิอี ซึ่งได้รับการยกย่องว่าเป็นผู้กำหนดกรอบของหลักนิติศาสตร์อิสลามด้วยการจัดลำดับความสำคัญของแหล่งที่มาที่แตกต่างกัน ดังนี้

# อัลกุรอาน;
# ซุนนะฮ์ คือชุดของคำพูด, การกระทำ และการเห็นชอบของมุฮัมมัด  (ร่วมกับอัลกุรอานสิ่งเหล่านี้ประกอบกันเป็น "แหล่งที่มาที่ถูกวะฮีย์");
# อิจญ์มาอ์ คือฉันทามติของชุมชนมุสลิม (บริสุทธิ์ดั้งเดิม);
# กิยาส คือวิธีการเปรียบเทียบ

; กะลาม

อัชชาฟิอี เป็นส่วนหนึ่งของนักศาสนศาสตร์แนวอนุรักษนิยมในยุคแรกๆ ที่ต่อต้าน *อะฮ์ลุลกะลาม* อย่างรุนแรง และวิพากษ์วิจารณ์นักศาสนศาสตร์เชิงคาดเดาที่ละทิ้ง *[[อัลกุรอาน]]* และ *[[ซุนนะฮ์]]* ผ่านการยอมรับของกะลาม

; สิ่งก่อสร้าง

เศาะลาฮุดดีน อัลอัยยูบีย์ สร้างมัดเราะซะฮ์ และมะกอมในบริเวณสุสานของเขา อัฟฎ็อล น้องชายของเศาะลาฮุดดีน ได้สร้างสุสาน ให้เขาในปี 1211 หลังจากการพ่ายแพ้ของพวกฟาฏิมียะฮ์ 

; ผู้ติดตาม

ในบรรดาสาวกของมัซฮับอิหม่ามชาฟิอีได้แก่:

* อัลบัยฮะกี 
* อัสซุยูฏี 
* อัซซะฮะบี
* อัลเฆาะซาลี
* อิบน์ ฮะญัร อัลอัสเกาะลานีย์
* อิบน์ กะษีร
* ยะฮ์ยา อิบน์ ชะร็อฟ อันนะวะวีย์
* อัลมาวัรดี
* อัลมุซะนีย์

### ผลงาน
เขาประพันธ์หนังสือมากกว่า 100 เล่ม แต่ส่วนใหญ่ยังมาไม่ถึงเรา ผลงานของท่านที่ยังหลงเหลืออยู่ในปัจจุบันได้แก่

* อัรริซาละฮ์ – หนังสือที่รู้จักกันดีโดย อัชชาฟิอี ซึ่งเขาได้ตรวจสอบอุศูลุลฟิกฮ์ หนังสือได้รับการแปลเป็นภาษาอังกฤษ
* กิตาบุลอุมม์ – ข้อความหลักของเขาเกี่ยวกับฟิกฮ์ชาฟิอี
* มุสนัด อัชชาฟิอี (เกี่ยวกับหะดีษ) – มีให้พร้อมข้อตกลง ภาษาอาหรับ 'ตัรตีบ' โดย อะห์มัด อิบน์ อับดุรเราะห์มาน อัลบันนา
* อิคติลาฟุลหะดีษ
* อัสสุนัน อัลมะอ์ษูร
* ญะมาอ์ อัลอิลม์

นอกจากนี้ อัชชาฟิอียังเป็นกวีที่เก่งกาจ เขาแต่งบทกวีสั้นๆ มากมายที่มุ่งกล่าวถึงศีลธรรมและพฤติกรรม

### เกร็ดเล็กเกร็ดน้อย
อะฮ์หมัด อิบน์ ฮัมบัล ถือว่า อัชชาฟิอี เป็น *"อิหม่าม* ที่ซื่อสัตย์ต่อซุนนะฮ์มากที่สุด" ซึ่งเป็นผู้นำให้ผู้คนตามซุนนะฮ์ไปสู่ชัยชนะต่อผู้ชี้นำของเราะอ์ย  ในคำพูดของอิบน์ ฮัมบัล "ไม่เคยมีผู้ใดที่มีความสำคัญในการเรียนรู้ว่าใครผิดพลาดน้อยกว่า และผู้ที่ปฏิบัติตามซุนนะห์ของท่านนบีอย่างใกล้ชิดมากกว่าอัชชาฟิอี"
## ดูเพิ่ม
* ฟิกฮ์
* มุญาดิด
* ชาฟิอี

## อ้างอิง

### สารานุกรม
* 
* Ruthven Malise, *Islam in the World*. 3rd edition Granta Books London 2006 ch. 4
* Majid Khadduri (trans.), "al-Shafi'i's Risala: Treatise on the Foundation of Islamic Jurisprudence". Islamic Texts Society 1961, reprinted 1997. .
* al-Shafi'i, Muhammad b. Idris,"The Book of the Amalgamation of Knowledge" translated by Aisha Y. Musa in Hadith as Scripture: Discussions on The Authority Of Prophetic Traditions in Islam, New York: Palgrave, 2008
Helal M Abu Taher, Char Imam (Four Imams), Islamic Foundation, Dhaka,1980.

## แหล่งข้อมูลอื่น

* The Biography of Imam ash-Shafi'i
* The Life of Imam al-Shafi'i at Lost Islamic History
* Short Biography of Imam Shafi'i 
* Concise Summary of Imam Shafi'i
* Diagram of teachers and students of Imam Shafi'i
* The Mausoleum of Imam al-Shafi'i

หมวดหมู่:บุคคลที่เกิดในปี พ.ศ. 1310
หมวดหมู่:บุคคลที่เสียชีวิตในปี พ.ศ. 1363
หมวดหมู่:ชาฟิอี
หมวดหมู่:อิหม่ามซุนนี
หมวดหมู่:มาลิกี
หมวดหมู่:บุคคลจากเมืองกาซา
หมวดหมู่:นักปราชญ์ชาวมุสลิม